[{"text_idx": "#000001", "text": "TIRA elikadura eta etxebizitza egituren aldeko jaialdia egingo dute martxoaren 19an"}, {"text_idx": "#000002", "text": "Auzoan Bizi eta Herrizoma Elikadura Sareak antolatu dute jaialdia elkarlanean, herri egiturak indartzea helburu. Larunbat honetan izango da Gasteizko Alde Zaharrean: herri bazkaria, jolasak eta Pelax eta Bidelapurrak taldeen kontzertuak izango dira, besteak beste."}, {"text_idx": "#000003", "text": "Herrizoma Elikadura Sarearen aurkezpena 2021eko maiatzean."}, {"text_idx": "#000004", "text": "TIRA Elikadura eta etxebizitza egituren aldeko jaialdia aurkeztu dute Auzoan Bizi Gasteizko Alde Zaharreko etxebizitza sareak eta Herrizoma Elikadura Sareak, martxoaren 19rako. Elkar ezagutu, auzora ireki eta sostengu ekonomikoa lortzea helburu duen jaialdia izango da, bi kolektiboek elkarlanean antolatua."}, {"text_idx": "#000005", "text": "Herri bazkariak emango dio jaialdiari hasiera, 14:00etan Gasteizko Alde Zaharreko Auzolana Pilotalekuan. Ondoren, arratsaldean zehar, jolas eta ekimenak egingo dira auzoan zehar. Gauean, 21:00etan, Pelax eta Bidelapurrak taldeen kontzertuak izango dira Gaztetxean, eta DJak amaitzeko. Kontzertuetarako sarrerak Txapelarri tabernan daude salgai, 5 euroan."}, {"text_idx": "#000006", "text": "Herrizoma eta Auzoan Bizi kolektiboek \u00abelkarlanerako hautua\u00bb egin dutela azaldu dute. Izan ere, egungo testuinguruan gure bizi kalitatea kaskartzen ari delako, eta egoera are gehiago larrituko dela aurreikusi daitekeelako, \u00abbeharrizanei kolektiboki erantzuteko apustua\u00bb egin dute bi kolektiboen artean. Horretarako, egitura autonomo herrikoien aldeko hautua berretsi dute: \u00abHerri egituretan sinisten dugu, elkartasunean oinarrituta funtzionatuko dutenak. Gaur egun, daukagun diru kopuruak arautzen du ze eskubide dauzkazun, izan etxebizitza, elikadura zein bestelako beharrizanak asetzeko. Honen aurrean, egitura hauen bidez gaitasun kolektiboa handituz joango gara behar materialei erantzuteko, eta gutxituz joango da merkatuarekiko daukagun menpekotasuna, pixkanaka baina oinarri sendoekin\u00bb."}, {"text_idx": "#000010", "text": "Herrizoma Elikadura Sareak, bere aldetik, elikadura beharrak kolektiboki asetzeko pausoak eman ditu azken urtean. Alde batetik, erosketa kolektiboak egiten dituzte: \u00abdenon artean erosten ditugu produktuak, gertuko ekoizleekin harremanetan, ekoizpen ekologikoa edo produktu eskuragarriak lortzeko\u00bb. Eta bestalde, badituzte ekoizpen propioak ere, \u00abpixkanaka handitzen doazenak\u00bb, eta modu komunalean banatzen dituzte horiek, jabetza kolektibokoak baitira ekoizten dituzten produktu guztiak. \u00abOraingoz baratza daukagu Errekaleorreko lurretan, garagardoa ekoizten dugu, sendabelarrekin higiene eta osasun produktuak egiten ditugu, perretxikoak, kontserba ezberdinak... Maiatzean aurkeztu zen proiektua eta pertsona ugari batu dira ordutik sarera, handituz doa komunitatea\u00bb, ospatu dute."}, {"text_idx": "#000011", "text": "\u00bfQuieres apoyar a Hala Bedi?"}, {"text_idx": "#000012", "text": "En Hala Bedi construimos un proyecto comunicativo libre, comunitario y transformador. En el di\u0301a a di\u0301a, cientos de personas participamos en este proyecto, observando la realidad que nos afecta y tratando de transformarla junto a los movimientos populares."}, {"text_idx": "#000013", "text": "Nuestros contenidos son libres porque nadie nos dicta que\u0301 podemos publicar y que\u0301 no. Y porque difundimos estos contenidos de forma libre y gratuita, con el objetivo de difundir, compartir y transformar."}, {"text_idx": "#000014", "text": "Sin halabelarris, las socias y socios que apoyan econo\u0301micamente a Hala Bedi, esto no seri\u0301a posible. \u00a1Hazte halabelarri y apoya a Hala Bedi!"}, {"text_idx": "#000019", "text": "\u201cEsto es una pra\u0301ctica estructural de los Cuerpos de Polici\u0301a del Estado Espan\u0303ol para recoger informacio\u0301n interna del activismo\u201d"}, {"text_idx": "#000020", "text": "Roberto Lebrero preso gasteiztarra gradu erregresio arriskuan, Audientzia Nazionaleko fiskalak 3. graduari errekurtsoa jarri diolako"}, {"text_idx": "#000022", "text": "Dinamika berri bati ekingo dio Mugimendu Feministak, \u00abzaintza sistema eraldatzeko\u00bb"}]